Florence Pugh

Si Florence Pugh ( ; namundag 3 Enero 1996) sarong aktres na Ingles. Nag-debut siya sa pag-arte kadtong 2014 sa pelikulang drama na The Falling. Si Pugh nakakua nin pagmidbid kan 2016 sa saiyang panginot na papel bilang hoben na nobya sa independenteng dramang Lady Macbeth, na nanggana nin British Independent Film Award, asin pag-omaw sa pagbida sa The Little Drummer Girl (2018).

An internasyonal na pag-uswag ni Pugh nag-abot kan 2019 sa saiyang mga paglaladawan sa propesyonal na wrestler na si Paigesa pelikulang biograpikal na Fighting with My Family, sarong desibiladong Amerikano sa horror film na Midsommar, asin Amy March sa panahong dramang Little Women. Sa ultimo kaini, nakaresibi siya nin mga nominasyon para sa Academy Award asin sarong BAFTA Award. Ginawadan Pugh nin Trophée Chopard sa 2019 Cannes Film Festival.

Ginampanan niya si Yelena Belova sa Marvel Cinematic Universe, puon sa Black Widow (2021). Kan sumunod na taon, siya nagganap sa thriller na Don't Worry Darling asin sa dramang The Wonder, asin nagtaong boses kay Goldilocks sa animated na pelikulang Puss in Boots: The Last Wish. Pigladawan man  ni Pugh si Jean Tatlock sa biograpiyang pelikula ni Christopher Nolan na Oppenheimer (2023), saiyang pinakahalangkaw na release, asin Princess Irulan sa Dune: Part Two (2024) ni Denis Villeneuve. 

 Kaamayi kan buhay 
Si Florence Pugh namundag kan 3 Enero 1996 sa Oxfordsa parabayleng si Debora asin restaurateur na si Clinton Pugh. Igwa siyang tolong tugang: aktor asin musikero na si Toby Sebastian, aktres na si Arabella Gibbins, asin Rafaela "Raffie" Pugh. Nagkaigwa siya nin tracheomalacia kan aki pa, na nagbunga nin parateng pagkaospital. An pamilya nagbalyo sa Manilva sa España kan si Pugg tolong taon an edad, na naglalaom na maparahay an saiyang salud huli sa mas mainit na panahon. Nag-istar sinda duman sagkod siya sais anyos, kan magbalik na sinda sa Oxford.

Sa edad na sais anyos, nagganap si Pugh bilang Mary sa sarong nativity play, huli kan siya nagtataram sa Yorkshire na aksent. Siya pribadong nag-adal sa Wychwood School asin St Edward's School, Oxford, alagad dai niya nasunuan kun paano dai sinuportahan kan mga eskwelahan an saiyang ambisyon sa pag-arte.

 Karera 

 Mga inot na papel (2004-2018) 
Mantang nag-aadal pa sa ikaanom na porma, ginibo ni Pugh an saiyang propesyonal na pag-akting sa dramang 2014 na The Falling, ginampanan niya an sarong tinedyer katambal si Maisie Williams. Tinuring ni Tara Brady kan The Irish Times si Pugh na "remarkable," mantang an sinabi ni Oliver Lyttelton kan IndieWire siya "kapansin-pansin". Kan parehong taon, si Pugh na-nominate para sa Best British Newcomer sa BFI London Film Festivalsiring man sa Young British / Irish Performer of the Year kan London Film Critics' Circle. Kan sunod na taon, siya na-cast bilang parakanta-parasurat kanta sa dramedy pilot na si Studio City, kaiba an komedyanteng si Eric McCormack bilang ama kan karakter. An piloto dai nakua sa serye. Nagin negatibo an saiyang eksperyensiya sa Studio City huli sa mga panggigipit na baguhon an saiyang itsura.

 Mga Toltolan